भोपाल की 18 वर्षीय मनीषा गोरेगाँव में रहती है। आठ भाई-बहनों में से एक मनीषा पहले दिन की शुरूआत भोपाल के बड़े तालाब में मछली पकड़ने में अपने पिता की मदद करने से करती थी। पाँच बेटी और तीन बेटों वाले परिवार में पिता कैलाश कीर पर इन विपरीत परिस्थितियों में बच्चों को पढ़ाना मुश्किल था। एक दिन मनीषा अपनी बहन के साथ म.प्र. शूटिंग अकादमी में चल रही टेलेंट सर्च ट्राइल्स देखने पहुँची। ओलम्पिक खिलाड़ी तथा म.प्र. शूटिंग अकादमी में प्रशिक्षक मनशेर सिंह की नजर जब मनीषा पर पड़ी, तो उन्होंने मनीषा को शूटिंग करने को कहा। बिना किसी पूर्व प्रशिक्षण के मनीषा ने राइफल से टारगेट पर निशाना साधकर सिंह को अचंभित कर दिया। उस दिन से मनीषा शूटिंग अकादमी में प्रशिक्षण प्राप्त कर रही है।